[Kako riješiti probleme s brzinom čitanja]
Ne želimo da naši gledatelji propuste ijedan podnaslov,
uvijek želimo održati pristupačnu "brzinu čitanja",
točnije, brzinu kojom gledatelj mora biti spodosoban pročitati podnaslov
prije no što nestane s ekrana.
Brzina čitanja je brojčana vrijednost znakova po sekundi
i može se razlikovati ovisno o pismu koje se koristi u podnaslovima,
za jezike koje koriste latinicu to je maksimalna brzina od
21-og znaka po sekundi.
Ako imate problema s održavanjem dobre brzine čitanja u vašim podnaslovima,
evo nekih strategija koje mogu pomoći.
Prvo, možete dati gledatelju više vremena da pročita podnaslov.
Da biste to napravili, jednostavno kliknite i povucite kraj podnaslova
i produžite trajanje dok se brzina čitanja ne normalizira.
To također može odgoditi početak vremena sljedećeg podnaslova,
ali dobra brzina čitanja
je uvijek važnija od savršene sinkronizacije.
Ipak, odgođen početak sljedećeg podnaslova
također može stvoriti probleme u brzini čitanja,
zato ćete ponekad morati prilagoditi i taj podnaslov,
pa onda i sljedeći,
sve dok brzina čitanja ne bude potpuno ispravljena.
Jako produžiti trajanje nije uvijek dobra ideja,
posebno ako se sljedeći podnaslov mora precizno sinkronizirati
s nečim što se događa na videu.
Ali možete pomoći gledatelju i dajući mu manje teksta za pročitati,
to zovemo "kompresija" podnaslova.
Kompresijom parafrazirate podnaslov da biste reducirali ukupnu količinu teksta
ali bez da zapravo mijenjate značenje.
Postoji više strategija kompresije koje možete koristiti,
evo samo par primjera.
Možete se riješiti riječi i fraza koje nisu ključne,
kao što su "pa", "zapravo", ili "kao što sam rekao".
Možete smanjiti broj ponavljanja i parafraziranja.
Na primjer, možete promijeniti
"Bilo je dostavljeno u toj velikoj, ogromnoj kutiji."
u " Bilo je dostavljeno u toj velikoj kutiji."
Možete smanjiti broj eksplicitnih referenci na ono što se vidi na na videu.
Na primjer, možete promijeniti
" Gledate prikaz naših posljednjih rezultata testiranja"
u " Gledate naše posljednje rezultate testiranja."
Možete pronaći još mnogo strategija kompresije
u našem detaljnom vodiču na OTPediji.
I zapamtite da također možete napraviti kompresiju teksta u transkripciji
jer transkripcija ne mora biti od riječi do riječi
ako je kompresija potrebna za dobru brzinu čitanja.
Dodatan način da se riješe problemi brzine čitanja
je kombiniranje dvaju podnaslova.
Ponekad ćete vidjeti jedan podnaslov sa malo teksta
koji dugo traje,
a slijedi drugi podnaslov s puno teksta
koji kratko traje i pojavljuje se problem brzine čitanja.
Njihovim spajanjem može se riješiti problem.
Da biste spojili podnaslove,
kopirajte i zalijepite tekst jednog podnaslova u drugi,
obrišite originalni podnaslov
i onda produžite trajanje novog, kombiniranog podnaslova
da ne ostane vremenska rupa.
Zapamtite da ne možete spojiti
završetak jedne rečenice i početak druge,
ali ako podnaslovi zapravo pripadaju jednoj punoj rečenici
i jednoj ideji,
možete ih spojiti i dobiti jedan podnaslov s dobrom brzinom čitanja.
Na primjer, ne biste spojili ove podnaslove
zato što " tko je on, kasnije, otkrio sam"
kombinira dijelove različitih rečenica
i ne izražava koherentnu i potpunu ideju.
S druge strane, možete spojiti ovakve podnaslove,
jer je " i ovo je knjiga koju sam tražio"
puna rečenica i izražava koherentnu, potpunu ideju.
Završit ću s jednim važnim savjetom.
Kada se bavite problemima brzine čitanja,
uvijek pokušavajte kombinirati ove strategije.
Malo provodite kompresiju,
zatim malo produžite vrijeme trajanja
da biste u potpunosti riješili taj problem.
Zapamtite da neprekoračenjem brzine čitanja vaših podnaslova,
možete biti sigurni da niti jedan dio ideja čijem širenju pomažete,
nećete biti nedostupan gledateljima.
I za sada,
sretno transkribiranje i prevođenje!
I kompresiranje!